Magen til ligegyldig service og dårlig behandling skal man lede længe efter!
Vi havde bestilt en pakke til levering i en pakkeboks, og bliver ringet op mandag formiddag, at nu er de klar til levering, og om vi er hjemme? Da klokken er 9.30 en mandag er vi begge på arbejde, og jeg gør opmærksom på, at vi har bedt om levering til pakkeboks. Den leverer DHL ikke til, får jeg at vide (fair nok, da det er PostDanmarks), og jeg bliver herefter belært om, at proceduren bestemt ikke er at informere kunderne om dette på forhånd, så de fx kan sørge for at være hjemme den pågældende dag. Jeg spørger, om jeg kan ringe tilbage om 5 min, da jeg lige skal tjekke om min kæreste er hjemme, men nej, det er på ingen måde muligt. Jeg kan dog, hvis jeg lyster, finde et fragtnummer og ellers ringe til kundeservice og fortælle, om vi er hjemme. Det takker jeg pænt nej til - vi skal nok finde en måde at være hjemme mellem 12 og 17. 
Efter at have koordineret at min kæreste er hjemme antager jeg, at vores pakke så godt som er i hus. Jeg bliver dog ringet op igen en times tid senere, og dette opkald får jeg desværre ikke taget - så havde vi nok være alle disse kvaler foruden. Jeg ringer op til nummeret igen (på trods af at der ikke er lagt en besked på telefonsvareren) og bliver her mødt at en ualmindelig gnaven DHL-medarbejder. Bevares, det er mandag formiddag, men derfor skulle jeg mene, at man stadig kunne snakke ordentligt til sine kunder! Personen, jeg får fat i, kan ikke hjælpe med mit problem, da han jo "ringer til så mange, at han ikke kan huske den enkelte sag". Ok, ok, det er vel i orden, men da jeg ikke på stående fod kan mit fragtnummer i hovedet, måske han så kan slå mit op via navn, nummer, email eller lignede? Nej, for  han har altså ikke adgang til en computer. Ok så. Efter en del frem og tilbage får jeg at vide, at jeg kan sende mit fragtnummer på SMS, og så vil han vende tilbage. Jeg finder gamle mails frem, og det eneste jeg kan se er et bestillingsnummer, som jeg sender til ham. Jeg får en "vi kan ikke genkende nummeret" tilbage, og da jeg svarer, at jeg ikke har andre numre fra dem, hører jeg ikke mere den dag. 
Næste morgen skriver jeg igen på samme nummer, at vi aldrig har modtaget vores pakke, og da jeg her bliver ringet op af selvsammen lige så gnavne medarbejder som dagen før, har jeg i mellemtiden fundet en gammel SMS med fragtnummer frem, og vi kan nu endelig komme frem til, hvilken pakke det er, de skal levere. Jeg bliver herefter belært på det kraftigste om, at problemet drejer sig, at jeg har glemt at skrive husnummer dengang jeg bestilt varen. På trods af at jeg har en bestillingsbekræftelse, der fortæller det modsatte, og på trods af at jeg oplyste adresse - inklusiv husnummer - da jeg blev ringet op dagen før. Jeg bliver udspurgt om hvordan det kan være, at husnummeret ikke er blevet indtastet korrekt, og der bliver generelt kørt så meget rundt i min inkompetence som husnummer-indtaster, at jeg til sidst må bede manden i telefonen om at se bort fra denne fejl i min opdragelse (jeg tilbyder også at sende min ordrebekræftelse med korrekt indtastet husnummer, men han følger aldrig op på dette) og finde en måde at få pakken leverer på. Jeg får først at vide, at pakken kan bliver leveret efter kl 18 på vores hjemmeadresse, for herefter at få at vide, at det nok er bedre med en levering på min arbejdsplads, da det andet er for "besværligt". Endelig, efter meget besvær, bliver pakken leveret på min arbejdsplads - klokken 11.30 (jeg har sagt ja til levering mellem 12 og 16)